Det er en velbekendt Sag, at saa mange i de ferske Vande 
indvandrede Havformer lier sætte deres Metamorfose til; saa meget 
mere forbausende er det, at Bryozoerne have bevaret deres. Sammen¬ 
ligner man imidlertid Ferskvandsbryozoernes Larver med Hav¬ 
bryozoernes , bliver det indlysende, at man her har med vidt for¬ 
skellige Larveformer at gøre, der saaledes, som Korschelt og 
Heider ogsaa fremhæve i deres Lehrb. der vergi. Entwickelungsgesch. 
S. 1208, ikke kunne bringes i Samklang; førstnævnte Larveform 
synes ikke at kunne have udviklet sig af sidstnævnte. Vi skulle 
nu se lidt nærmere paa Larvernes Liv hos Ferskvandsbryozoerne 
samt paa deres Bygning. Det vil da deraf fremgaa, hvorledes 
disse forholde sig til Havbryozoerne. 
Utvivlsomt er den væsentligste Opgave for Havdyrenes Larve¬ 
stadier den at sprede Arten ud over større Arealer og at blive 
kønsmodne langt borte fra det Sted, hvor Moderdyret levede. 
Samme Opgave maa vi jo ogsaa tilkende Ferskvandsdyrenes Larve¬ 
stadier. Hvorledes løse nu Ferskvandsbryozoernes Larver denne 
Opgave? Betingelsen for, at fritsvømmende Larver skulle kunne 
sprede Arten ud over betydelige Arealer, er vistnok altid, at saa- 
danne en Tid lang maa føre et pelagisk Liv og som Følge 
deraf ogsaa være udstyrede med de til et saadant Liv hørende - 
Svømme- eller Flvdeorganer. Det er en Mærkelighed, at selv om 
man fisker i en Sø, hvor man samtidig direkte har iagttaget Hun¬ 
dreder af Larver omkring Kolonierne, faar man saa godt som 
aldrig en Bryozolarve i Planktonnettet, en Erfaring, som ikke 
alene jeg har gjort, men som ogsaa er i Overensstemmelse 
med andre Forfatteres Planktonundersøgelser. Kun naar man med 
Nettet direkte stryger gennem Nuphar- Bladene, hvorpaa Kolonierne 
sidde, faar man selvfølgelig Larverne, men ude paa aaben Sø 
vil man næppe nogen Sinde finde dem; højst opdriver man en 
ganske enkelt. Lige saa lidt findes de i de større Søers Afløb; 
i Net, som have staaet i disse Afløb, har jeg aldrig taget Bryozo¬ 
larver. Det var imidlertid netop disse to Steder, at Larven, hvis 
den skulde spille nogen Rolle som spredende Redskab, burde træffes. 
